CELEX: 32022R0626
Language: bg
Date: 2022-04-13 00:00:00
Title: Регламент (ЕС) 2022/626 на Съвета от 13 април 2022 година за изменение на Регламент (ЕС) 2022/263 относно ограничителни мерки в отговор на признаването на неконтролираните от правителството зони на Донецка и Луганска област в Украйна и разпореждането за влизане на руски въоръжени сили в тези зони

13.4.2022   
               
               
                  BG
               
               
                  Официален вестник на Европейския съюз
               
               
                  L 116/3
               
            
         РЕГЛАМЕНТ (ЕС) 2022/626 НА СЪВЕТА
         от 13 април 2022 година
         за изменение на Регламент (ЕС) 2022/263 относно ограничителни мерки в отговор на признаването на неконтролираните от правителството зони на Донецка и Луганска област в Украйна и разпореждането за влизане на руски въоръжени сили в тези зони
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 215 от него,
         като взе предвид Решение (ОВППС) 2022/628 от 13 април 2022 г. за изменение на Решение (ОВППС) 2022/266 относно ограничителни мерки в отговор на признаването на неконтролираните от правителството зони на Донецка и Луганска област в Украйна и разпореждането за влизане на руски въоръжени сили в тези зони (1),
         като взе предвид съвместното предложение на върховния представител на Съюза по въпросите на външните работи и политиката на сигурност и на Европейската комисия,
         като има предвид, че:
         
                     (1)
                  
                  
                     С Регламент (ЕС) 2022/263 на Съвета (2) се привеждат в действие някои мерки, предвидени в Решение (ОВППС) 2022/266 на Съвета (3), включително някои ограничения върху търговията в неконтролираните от правителството зони на Донецка и Луганска област в Украйна.
                  
               
                     (2)
                  
                  
                     Предвид хуманитарната криза, предизвикана от непровокираното нашествие на въоръжени сили на Руската федерация в Украйна, на 13 април 2022 г. Съветът прие Решение (ОВППС) 2022/628 за изменение на Решение (ОВППС) 2022/266, за да включи изключения, които допускат ясно определени категории органи, лица, образувания, организации и агенции да предоставят стоки и технологии за използването им в определени сектори, както и някои ограничени услуги и помощ, свързани с такива стоки и технологии, на лица, образувания и органи в неконтролираните от правителството зони на Донецка и Луганска област в Украйна или за използването им в тези райони, когато това е необходимо за хуманитарни цели. По подобен начин изключенията позволяват предоставянето на конкретни ограничени услуги и помощ, пряко свързани с определена инфраструктура в неконтролираните от правителството зони на Донецка и Луганска област в Украйна, когато това е необходимо за хуманитарни цели.
                  
               
                     (3)
                  
                  
                     Поради това Регламент (ЕС) 2022/263 на Съвета следва да бъде съответно изменен,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            В Регламент (ЕС) 2022/263 се вмъкват следните членове:
            
               
                  „Член 4a
                  
                     1.   Забраните по член 4 не се прилагат по отношение на:
                     
                                 а)
                              
                              
                                 продажбата, доставката, трансфера или износа на стоките или технологиите, изброени в приложение II;
                              
                           
                                 б)
                              
                              
                                 прякото или непрякото предоставяне на техническа помощ или брокерски услуги, свързани със стоките и технологиите, изброени в приложение II, или свързани с предоставянето, производството, поддръжката и използването на такива изделия; или
                              
                           
                                 в)
                              
                              
                                 прякото или непрякото предоставяне на финансиране или финансова помощ, свързани със стоките и технологиите, изброени в приложение II, на физически или юридически лица, образувания или органи в посочените територии или за използване в посочените територии от:
                                 
                                             —
                                          
                                          
                                             публични органи или юридически лица, образувания или органи, които получават публично финансиране от Съюза или от държавите членки, при условие че тези стоки, технологии, услуги и помощ са необходими изключително за хуманитарни цели в посочените територии;
                                          
                                       
                                             —
                                          
                                          
                                             организации и агенции, които Съюзът е оценил по стълбове и с които Съюзът е подписал рамково споразумение за финансово партньорство, въз основа на което организациите и агенциите действат като хуманитарни партньори на Съюза, при условие че тези стоки, технологии, услуги и помощ са необходими изключително за хуманитарни цели в посочените територии;
                                          
                                       
                                             —
                                          
                                          
                                             организации и агенции, които са получили сертификат за хуманитарно партньорство от Съюза или които са признати от държава членка в съответствие с националните процедури, при условие че тези стоки, технологии, услуги и помощ са необходими изключително за хуманитарни цели в посочените територии; или
                                          
                                       
                                             —
                                          
                                          
                                             специализирани агенции на държавите членки, при условие че тези стоки, технологии, услуги и помощ са необходими изключително за хуманитарни цели в посочените територии.
                                          
                                       
                           
                  
                     2.   Чрез дерогация от член 4, в случаите, които не са обхванати от параграф 1 от настоящия член, компетентните органи могат да дадат специално илиобщо разрешение, съгласно общи или специални условия, които считат за подходящи, за:
                     
                                 а)
                              
                              
                                 продажбата, доставката, трансфера или износа на стоките или технологиите, изброени в приложение II;
                              
                           
                                 б)
                              
                              
                                 прякото или непрякото предоставяне на техническа помощ или брокерски услуги, свързани със стоките и технологиите, изброени в приложение II, или свързани с предоставянето, производството, поддръжката и използването на такива изделия; или
                              
                           
                                 в)
                              
                              
                                 прякото или непрякото предоставяне на финансиране или финансова помощ, свързани със стоките и технологиите, изброени в приложение II,
                              
                           на физически или юридически лица, образувания или органи в посочените територии или за използване в посочените територии, при условие че тези стоки, технологии, услуги и помощ са необходими изключително за хуманитарни цели в посочените територии.
                  
                  
                     3.   Съответната държава членка уведомява другите държави членки и Комисията за всяко дадено съгласно параграф 2 разрешение в двуседмичен срок от даването на разрешението.
                  
                  
                     4.   Никоя от разпоредбите на настоящия член не засяга спазването на Регламент (ЕС) № 269/2014 (*1).
                  
               
               
                  Член 5a
                  
                     1.   Забраните по член 5, параграф 1 не се прилагат за предоставянето на техническа помощ или брокерски, строителни или инженерни услуги, пряко свързани с инфраструктурата на посочените територии в секторите по член 4, параграф 1, определени въз основа на приложение II, независимо от произхода на стоките и технологиите, от:
                     
                                 а)
                              
                              
                                 публични органи или юридически лица, образувания или органи, които получават публично финансиране от Съюза или от държавите членки, при условие че тези услуги и помощ са необходими изключително за хуманитарни цели в посочените територии;
                              
                           
                                 б)
                              
                              
                                 организации и агенции, които Съюзът е оценил по стълбове и с които Съюзът е подписал рамково споразумение за финансово партньорство, въз основа на което организациите и агенциите действат като хуманитарни партньори на Съюза, при условие че тази помощ и услуги са необходими изключително за хуманитарни цели в посочените територии;
                              
                           
                                 в)
                              
                              
                                 организации и агенции, които са получили сертификат за хуманитарно партньорство от Съюза или които са признати от държава членка в съответствие с националните процедури, при условие че тези услуги и помощ са необходими изключително за хуманитарни цели в посочените територии; или
                              
                           
                                 г)
                              
                              
                                 специализирани агенции на държавите членки, при условие че тези услуги и помощ са необходими изключително за хуманитарни цели в посочените територии.
                              
                           
                  
                     2.   Чрез дерогация от член 5, параграф 1, в случаите, които не са обхванати от параграф 1 от настоящия член, компетентните органи могат дададат специално или бощо разрешение, съгласно общи или специални условия, които считат за подходящи, предоставянето на техническа помощ или брокерски, строителни или инженерни услуги, пряко свързани с инфраструктурата на посочените територии в секторите по член 4, параграф 1, определени въз основа на приложение II, независимо от произхода на стоките и технологиите, при условие че тези услуги и помощ са необходими изключително за хуманитарни цели в посочените територии.
                  
                  
                     3.   Съответната държава членка уведомява другите държави членки и Комисията за всяко дадено съгласно параграф 2 разрешение в двуседмичен срок от даването на разрешението.
                  
                  
                     4.   Никоя от разпоредбите на настоящия член не засяга спазването на Регламент (ЕС) № 269/2014.
                  
               
            
         
         
            Член 2
            Настоящият регламент влиза в сила в деня след публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 13 април 2022 година.
            
               
                  За Съвета
               
               
                  Председател
               
               J.-Y. LE DRIAN
            
         
         
            (1)  ОВ L 116, 13.4.2022 г.
         
         
            (2)  Регламент (ЕС) 2022/263 на Съвета от 23 февруари 2022 г. относно ограничителни мерки в отговор на признаването на неконтролираните от правителството зони на Донецка и Луганска област в Украйна и разпореждането за влизане на руски въоръжени сили в тези зони (ОВ L 42I, 23.2.2022 г., стр. 77).
         
            (3)  Решение (ОВППС) 2022/266 на Съвета от 23 февруари 2022 г. относно ограничителни мерки в отговор на признаването на неконтролираните от правителството зони на Донецка и Луганска област в Украйна и разпореждането за влизане на руски въоръжени сили в тези зони (ОВ L 42I, 23.2.2022 г., стр. 109).